2. ลักษณะการประกอบธุรกิจ

(1) ประวัติความเป็นมา

ก) อำนาจการควบคุมบริษัท

คณะกรรมการบริษัทมีอำนาจกระทำการใดๆ ตามที่ระบุไว้ในหนังสือบริคณห์สนธิของบริษัทฯ
และกำหนดนโยบายของบริษัทเพื่อให้คณะผู้บริหารโรงพยาบาลนำไปปฏิบัติให้สอดคล้อง

ข) ลักษณะการประกอบธุรกิจที่ผ่านมา

ปี 2521 เปิดดำเนินกิจการ โรงพยาบาลกรุงธน ขนาด 130 เตียง ตั้งอยู่แขวงบุคคโล
เขตธนบุรีกรุงเทพมหานคร รับรักษาโรคทั่วไป (General Hospital)
โดยมีวัตถุประสงค์ให้เป็นโรงพยาบาลเอกชนที่ทันสมัยในย่านฝั่งธนบุรี ซึ่งขณะนั้นในบริเวณรัศมี 5
ก.ม. ยังไม่มีโรงพยาบาลเอกชนอื่นเปิดดำเนินการ

ปี 2532 จดทะเบียนเข้าเป็นบริษัทในตลาดหลักทรัพย์แห่งประเทศไทย

ปี 2537 แปรสภาพจากบริษัทจำกัด เป็นบริษัทมหาชนจำกัด
โดยกำหนดสัดส่วนการถือหุ้นชาวต่างประเทศไว้ไม่เกินร้อยละ 30
และจ่ายเงินปันผลกำไรไม่ต่ำกว่าร้อยละ 70

ปี 2538 เปิดสาขาโรงพยาบาลกรุงธน 2 ขนาด 100 เตียง ตั้งอยู่แขวงบางประกอก
เขตราษฎร์บูรณะ กรุงเทพมหานคร ด้วยการเช่าอาคารโดยมีสัญญา 20 ปี และมีสิทธิต่อสัญญาได้

ปี 2539 เปิดใช้อาคาร 12 ชั้นที่สร้างขึ้นใหม่เพื่อขยายบริการโรงพยาบาลกรุงธน 1
ให้มีเตียงรับผู้ป่วยในเพิ่มขึ้นเป็น 300 เตียง

ปี 2543 ได้ลงทุนในบริษัทย่อย คือ บริษัท เฮลธ์ลิ้งค์ จำกัด เพื่อทำกิจการด้าน Long Stay
ซึ่งโครงการนี้ได้รับการสนับสนุนจากรัฐบาล
สำหรับรองรับชาวต่างประเทศที่เข้ามาพำนักระยะยาวและใช้บริการด้านสุขภาพในประเทศไทย

(2) ภาพรวมการประกอบธุรกิจของบริษัทฯ และบริษัทย่อย

  ก) การประกอบธุรกิจของบริษัทฯ

บริษัทฯ ประกอบธุรกิจโรงพยาบาลเอกชนในกรุงเทพมหานคร 2 แห่ง
ผู้ป่วยที่มาใช้บริการแบ่งได้เป็น 2 กลุ่ม ได้แก่

1. กลุ่มที่จ่ายค่ารักษาพยาบาลตามอัตราจริง เช่น ผู้ป่วยที่จ่ายค่าบริการด้วยตนเอง
ผู้ป่วยที่ประกันชีวิตไว้กับบริษัทประกัน ผู้ที่บาดเจ็บจากการประสบอุบัติเหตุตาม พ.ร.บ.ยานพาหะนะ
และผู้ที่บาดเจ็บจากการทำงาน ซึ่งการคิดค่ารักษาพยาบาลผู้ป่วยกลุ่มนี้สะท้อนตามต้นทุนที่แท้จริง
ถ้ามีผู้มาใช้บริการยิ่งมากก็จะเกิดผลกำไรเพิ่มขึ้น ดังนั้นในปี 2547โรงพยาบาลกรุงธน 1
จะทำการปรับปรุงอาคารผู้ป่วยนอกและขยายพื้นที่ให้บริการเพื่อดึงดูดผู้ป่วยกลุ่มนี้ให้มาใช้บริการเพิ่มขึ้น

2. กลุ่มเหมาจ่ายค่ารักษาพยาบาลตามโครงการประกันสุขภาพของภาครัฐ เช่น ประกันสังคม
และประกันสุขภาพถ้วนหน้า (30 บาทรักษาทุกโรค)
โดยโรงพยาบาลได้รับเงินค่ารักษาพยาบาลตามจำนวนบุคคลที่ขึ้นทะเบียนไว้และใช้บริการได้ไม่จำกัด
จากสถิติพบว่าผู้ป่วยกลุ่มนี้มีการใช้บริการเพิ่มขึ้นทุกปี ถ้าแนวโน้มเห็นว่ามีความเสี่ยงต่อการขาดทุน
ทางโรงพยาบาลก็จะถอนตัวออกจากโครงการเมื่อสิ้นสุดสัญญาในแต่ละปี

  ข) การประกอบธุรกิจของบริษัทย่อย

บริษัทฯ ถือหุ้นใหญ่ในบริษัท เฮล์ธลิ้งค์ จำกัด ซึ่งประกอบธุรกิจโรงแรมรีสอร์ทเพื่อสุขภาพ ชื่อ
นอร์ทเทอร์นเฮอริเทจ รีสอร์ท แอนด์ สปา (Northern Heritage Resort & Spa)
ที่สามารถบริการลูกค้าที่ต้องการพักระยะยาวได้ และเป็นโครงการที่รัฐบาลให้การสนับสนุน (Long
stay Project) เปิดบริการเมื่อต้นปี 2545 โดยที่ได้รับผลกระทบจากสงครามอิรัก โรคซาร์ส
และไข้หวัดนกอย่างต่อเนื่อง ซึ่งปีแรกเป็นปีทำการประชาสัมพันธ์ให้ชื่อเสียงเป็นที่รู้จัก
จึงยังมีผู้ใช้บริการน้อย สำหรับปีที่ 2 มีรายได้เพิ่มจากปีแรกประมาณ 5 เท่า
และในระยะเวลาเดียวกันของปีที่ 3 เมื่อเทียบกับปีที่ 2 แล้ว รายได้เพิ่มขึ้นอย่างน่าพอใจ
มีลูกค้าจากหลายประเทศเข้ามาพักและอยู่นานวันขึ้น คาดว่ารายได้ปีที่ 3 อาจคุ้มรายจ่าย
และมีผลกำไรได้ในปีที่ 4

ภาพรวมการประกอบธุรกิจของบริษัทฯ ในปี 2546 เทียบกับปี 2545 มีผลกำไรลดลง เนื่องจากปี
2546 ผู้ป่วยกลุ่มที่ 2 จากโครงการประกันสุขภาพมีการใช้บริการเพิ่มขึ้น
ทำให้ต้นทุนด้านการรักษาพยาบาลสูงกว่าปี 2545 ค่อนข้างมาก ซึ่งในปี 2547
ได้วางมาตรการให้หน่วยงานที่เกี่ยวข้องตัดค่าใช้จ่ายที่ไม่จำเป็นลง

(3) โครงสร้างการถือหุ้นของบริษัท

  (3) โครงสร้างรายได้

บริษัทฯ มีรายได้หลักจากการดำเนินการดังนี้

+-------------------------------------------------------+--------------+
| โครงสร้างรายได้และสัดส่วนของรายได้รวมตามงบการเงินรวม        | หน่วย : พันบาท |
+-------------------------------------------------------+--------------+

[TABLE]

  (4) เป้าหมายการดำเนินธุรกิจ

บริษัทฯมีเป้าหมายพัฒนาโรงพยาบาลและบริษัทย่อยให้มีคุณภาพครอบคลุมทุกด้านอย่างมีมาตรฐาน
สร้างสรรค์บริการที่ประทับใจแก่ผู้มาใช้บริการโดยพัฒนาบุคลากรให้มีคุณภาพยิ่งขึ้นซึ่งจะส่งผลให้มีผู้มาใช้บริการอย่างต่อเนื่องและเพิ่มมากขึ้น